
Mare depozit de speeialități străine şi indigene. 

Sâpunuri medicinale și diverse săpunuri pentru toaletă precum: Băpu- 
nuri de lapte de crin, bucata 80 bani şi 1,25; săpunuri de violete şi tran- 
dafiri câte 1,25 bucata; săpunuri de familie sau de ghieerind câte 30 bani 
bucata, etc. etc. 

Cold-Creme „Central“, cel mai vechiu, mai bun şi cel mai răspân- 
dit remediu pentru curățirea coșurilor de pe obraz, pistruilor, petelor 
şi altor asemenea iritaţiuni ale obrazului, un borean mic 1,25, un bor- 
can mare 1,50. 

Capilarină, remediu suveran contra mătreţei şi căderei părului, flacon 
mic 1,30, flacon mare 2 lei. 

Apă de chinină, regenerator puternic al rădăeinei părului gi răcori- 
tor al pielei capului, flaconu 1,25. 

Petrol à la Hahn, antiseptic al părului, face să dispară mătreaţa și 
împedică astfel slăbirea rădăcineipărului deci şi căderea lui, flaconul 1,50. 

Apă de gură „Botât“ un antiseptic al gurei, se întrebuinţează cu de- 
osebire de către acele persoane cărora le sângerează lesne gingiile, fla- 
con mic 1 leu, flacon mare 1,75. 

Apă de gură à la Odol, albește şi curăţă dinţii şi gingiile, îndepăr- 
tează mirosul urât al gurei și prin puternica sa acțiune antiseptică dis- |] 
truge diferitele miasme ale gurei, întărind astfel gingiile. Flaconul 1,50 

Pastă pentru dinți antiseptică şi aromatică borcane de 1 leu și 1,50 


Apă de Colonia flacon de 1 litru, s.es ssn araa’n 4 lei 
» . > > Jie > Te ERER e e ca Mle T 2 lei 
> . > > mic > Ee în Meme ul leul 
, . » parfumată flacon de 1 litru . ..,.... 5 lei 
D . D » SN pote mea go b Aia 2,50 

Depilator, remediu pentru a face să dispară pârul de pe orice parte 
a corpului, cutia 1,50. 

Esenjá de brad, pentru persoanele slabe de pept şi copii ce sufer de 
tuse măgărească; stropit în casă, răspândeşte un miros plăcut şi răco- 
ritor de brad, purificând aerul. Flaconul 1 leu, 1,50 şi 2 lei. 

Lapte virginal, emulsie vegetală pentru curățirea petelor de pe faţă, 
făcând pielea moale, fragedă și catifelată, flaconul 1 leu. 

Apă de toaletă, flaconul 1,50, 

Oţet de toaletă, îlaconul 1,50. 

Balsam contra bătălurilor tlaconul 1 leu. 

Perii pentru dinți de la renumita fabrică Dupont din Paris, diferite 
calităţi şi forme de la 75 bani până la 1,75 bucata, moi sau tari după cerere. 

Diverse articole de cauciuc, irigatoare, pansamente, ape minerale, etc. 

Orice articol din cele enumerate mai sus, precum şi orice medica- 
ment, preparat după reţetele trimise se expediază contra mandat poştal 
sau ramburs, în orice parte a ţărei. 

Cheltueli de transport la orice comandă, 1 leu. 

La fo menzi mai mari de 15 lei, se face expediţia franco, adică fâră nici 

o plată. 

Fiecare preparaţiune este însoţită de modul de întrebuințare. 
In laborator se execută analize de urină. 

MULT AER! 


u toții ştim şi spunem mereu că sănătatea e cel 

mai prețios lucru. Cu toate astea nu ne îngri- 
jim mai de loc să n’o pierdem, chiar atunci, 
când nu ne-ar ține bani, ci numai puțină grijà 
şi muncă. 

Pentru a arătă negrija şi nepăsarea oame- 
nilor pentru sănătate, să începem întâiu cu 
aerul. Orice om, fie oricât de neînvăţat, atâta 
lucru ştie dela sine că nu poate trăi fără de aer, după cum 
peştele nu poate trăi fără de apă, şi, după cum acesta piere 
într'o apă stricată, tot așă omul piere într'un aer stricat. 
Fără de mâncare, omul poate trăi zile întregi; fără de aer, 
moare pe dată, cum mor cei înnecaţi. Dar omul nu numai 
înghite aer, ci prin răsuflare scoate afară din plămâni nişte 
aburi, cari strică aerul curat, şi de aceea trebuie mereu 
înnoit, când stăm într’o casă închisă. 

S'au făcut încercări cu pasări şi cu alte dobitoace, închi- 
zându-le sub un clopot de sticlă, aşă că nu puteă străbate 
acolo aer proaspăt. In câteva minute, pasărea ori dobitocul 
începeă să se înnăbuşe, ameţeă, cădeă ameţit ca de sobă, 
şi, de le mai lăsau, piereau. Deci e lucru vădit că oamenii 
şi dobitoacele nu pot trăi fără de aer proaspăt. 

Din nenorocire foarte puţini oameni țin seamă de această 
nevoie, deşi aer curat poate aveă oricine fără să-l ţie bani. 

Sătenii noştri au noroc că vara stau şi dorm în aer cu- 
rat afară. Păcat numai că iarna pierd tot folosul de cu vară. 
La ţară, rari case cu fereşti, cari să se deschidă, și chiar 
pe cele ce se deschid, femeile, din nepricepere, au grijă a 
le lipi cu lut ori cu hârtii îndată ce începe frigul, ferindu-se 
de aerul curat de-afară ca de un hoţ. Uşa o deschid repede 
numai când intră cineva şi iute o închid iarăşi, nu cumva să 
iasă aerul stricat care-i otrăveşte. 

Nu pricep că e de o mie de ori mai sănătos aerul rece 
şi curat decât cel cald şi plin de toate necurăţeniile, pe cari 
nu le vedem, dar cari ne strică sănătatea. Pe la sate sunt 
case unde când intră un om nedeprins a trăi în aer stricat, 
îl apucă ameţeala. 

Oamenii se îngreţoşează şi li-i scârbă să bea o apă tur- 
bure şi plină de necurăţenii, dar, dacă ar puteă vedeă ce 
aer spurcat trag în plămâni, cari-s de o mie de ori mai gin- 
gaşi ca stomahul, de bună seamă s'ar îngriji mai mult de 
aer decât de apă. 

Tot astfel le e scârbă să bea după altul, şi nu li-e scârbă 
să înghiţă aerul stricat dat afară de cei din casă! Şi doar 
e adevărul adevărat că, stând cu alţii într'un aer închis, în- 
ghiţim mereu aerul unul dela altul, care nu numai că e rău 
mirositor, dar are şi nişte gazuri otrăvitoare, ca şi cele ce 
se fac dacă ardem cărbuni într'o odaie închisă. 

Din pricina aerului stricat suferă tot trupul şi întâiu plă- 
mânii. In ei sângele vine să se împrospăteze cu aer curat, 
ca să ia din el oxigenul, un aer fără de care nu pot trăi 
nici oamenii nici dobitoacele şi nici plantele. 

Sângele din tot trupul trece mereu-mereu prin plămâni 
ca să se curăţe de gazurile ce-a adunat prin trup şi să ia 
oxigenul trebuitor; dar, dacă nu găsește aer curat şi anume 
cu oxigen, atunci sângele se întoarnă aproape neîmpro- 
spătat şi trupul nu se poate hrăni şi curăţi cum trebuie. 

De aceea încetul pe încet se bolnăvese întâia plămânii, 
omul răceşte lesne ori chiar se atacă, se ofticeşte. Altora, 
din pricina lipsei de oxigen în sânge, li se bolnăvese rini- 
chii, ori, mai cu vrâsta, sufer de reumatisme, de podagră şi 
multe alte boli, cari le capătă pe nebăgate în seamă, pen- 
tru că nu se îngrijesc. 

Aerul curat e mult mai trebuitor decât cred oamenii. Dacă 
nu ne îngrijim să-l avem, e ca şi cum ne-am ucide singuri, 
clipă cu clipă, înghițind o otravă. 

Cele mai multe boli de plămâni, pe cari oamenii le ca- 
pătă crezând că din răceală, sunt din pricina aerului stricat. 
In neştiinţa lor, cred că îndată ce-i va atinge aerul rece se 
înbolnăvesc! E drept, se bolnăvesc, dar din pricină că plă- 

mânii sunt slăbiţi de aerul stricat, şi când vin la aerul rece 
şi curat se betejesc mai rău. 

Dacă plămânii ar fi sănătoşi, nu s'ar bolnăvi, şi, fiindcă 
e cu neputinţă a se apără cineva de aerul rece, de aceea 
e trebuitor să se îngrijească să aibă plămânii sănătoși. 

Aşà se tâlmăceşte că de multe ori omul rabdă frig mare 
şi nu i se întâmplă nimic, iar altă dată, dacă plămânii sunt 
încăreaţi cu sânge necurat, din pricină c'am stat într'un loc 
închis cu lume multă, cum e în vagoanele dela tren earna, 
ori la o cârciumă unde stăm înghesuiți zeci de oameni, a- 
tunci îndată ce eşim la răceală, boala e gata. 

Tot din pricina aceasta earna sunt atâtea boli de copii. 
Mamele în neştiinţa lor, îi ţin în casă, în aer stricat, nu-i 
lasă pe-afară ; crezând că-i feresc de boală, îi pregătesc a- 
nume pentru boală. Sângele le e tot mai slab și mai necu- 
rat, toate măruntaele slăbite, şi puţină răceală le e de ajuns 
să-i îmbolnăvească, chiar fără să iasă pe-afară. 

Oamenii de ştiinţă au dovedit că în plămâni aerul suferă 
un fel de prefaceri şi pe urmă e dus de sânge în tot tru- 
pul, după cum mâncarea e mistuită de stomah, şi pe urmă 
slujeşte de hrană trupului întreg. 

Aerul curat îl avem la îndemână, deschizând fereastra ori 
uşa de câteva ori pe zi. Par'că văd însă că ni se zice: «Dar 
lemnele ţin bani!» 

Tin, dar sănătatea e mai scumpă decât banii. Pe urmă e 
o socoteală greşită, de vreme ce s'a dovedit că aerul curat 
se încălzeşte mai bine decât cel stricat. 

Unde mai pui că fiind sănătoşi putem munci, iar boalele 
copiilor aduc cheltueli şi supărări? E mai bine să- -şi aducă 
două trei care de lemne mai mult, decât să cheltuească cu 
boli și înmormântări. 

Să nu uităm, copiii sunt bogăţia neamului. Numărul face 
puterea unei naţiuni. 

In vremea ernei copiii sătenilor sunt galbeni, ca fierţi în 
oală şiau adesea dureri de cap. Cel întâiu lucru ce trebuie 
să facă mamele, cari își iubesc copiii, e să nu astupe co- 
şul (cahla). Dimineaţa să îmbrace copiii bine şi pe cei mai 
mari să-i scoată pe-afară şi să deschiză uşa ori mai bine 
fereastra, care dă drept afară, şi în vremea asta să măture. 
De asemenaa peste zi e bine să deschiză uşa. 

Nu se teamă că vor sărăci de câteva bucăţi de lemn. Am 
spus că aerul curat se încălzeşte pe dată. 

Pe copii să-i lase cât mai mult să se joace la aer. Despre 
nevoea aerisirei odăei, ar trebui să ia copiii pildă dela școală, 
care trebuie aerisită după fiecare ceas de lecţie. S'a dove- 
dit că după un ceas de lecţie în aer închis, copiii se fac 
galbeni, unii au amețeli, alţii dureri de cap şi nu mai înţe- 
leg lecţiile atât de bine. Lucrul nici nu poate fi altfel, de 
vreme ce am văzut că sângele necurat, fără de oxigen, nu 


www.dacoromanica.ro 


228 ALBINA 


poate împrospătă creerul şi acesta nu mai poate lucră. Un 
doctor, vorbind de nevoea de a aveă aer curat zice: «Când 
merg cu trenul, dacă văd că tovarăşii miei de călătorie, nu 
înţeleg că e rău şi pentru mine şi pentru dânşii a înghiți 
aerul unul altuia şi nu lasă să deschid fereastra, atunci sparg 
un geam, căci mai bine să dau cinci lei, decât să răsuflt 
aerul ce-a răsuflat un ofticos ori să înghit fumul ţigărilor.» 

Pentru mâncare omul munceşte şi se dă în vânt, dar aerul 
curat e mai trebuitor sănătăţei decât mâncarea şi omul îl poate 
aveă aproape pe nimic, dar, din neştiinţă, îl nesocoteşte, 
grăbindu-şi moartea. Acuma, când oftiga începe a se încuibă 
şi pe la ţară e neapărat trebuitor şă arătăm oamenilor şi 
să-i facem să înțeleagă ce mare nevoe e să aibă aer curat 
şi mult. 

Sofia Nădejde. 
te Data — 


TEATRU LA SATE. 


Dată fiind iînrâurirea binefăcătoare ce poate avea teatrulla 
sate, oum și legătura ce sar face între şcoală şi săteni prin noile 
îndrumări ce d-l Kalinderu începe să dea teatrului sătesc pe Do- 
meniile Coroanei, dăm loc circularei de mai jos, prin care se ia. 
dispozițiuni în acest sens. 


Domnule Agent, 


In Martie 1901, v'am adresat o circulară prin care vă invitam 
a luă măsuri pentru introducerea Teatrului popular în cât mai 
multe sate de pe Domeniul Coroanei. 

V'am dat atunci şi instrucţiuni despre modul conducerii aces- 
tor modeste teatre sătești, pe cari le-am înzestrat pe rând cu 
cortine frumos zugrăvite, culise şi decoraţiuni şi cu un număr 
îndestulător de costume şi de rechizite mărunte. 

Avem acum pe Domeniul Coroanei 18 teatre şi s'au dat în to- 
tal, dela înfiinţarea lor până azi, 190'de reprezentaţiuni, parte 
la aniversările naţionale, parte în zile de sărbători când puteau 
fi cercetate de locuitori. 

Când am luat, după multă chibzuinţă, iniţiativa de a le în- 
fiinţă, ideia eră, dacă nu mă înşel, nouă în ţară şi a fost pri- 
mită din această cauză cu oarecare neîncredere. Ea fusese însă 
aplicată şi popularizată în Transilvania, dar la noi erau puţini 
cari ştiau acest lucru şi mai puţini cari văzuseră teatre sătești 
româneşti. ; 

Acum avem -i teatre militare, instalate în cazărmi, pe cari se 
joacă la aniversări şi la serbări mari (în București la Regimentul 
6 de Infanterie şi la T.-Măgurele). 

Folosul teatrului pentru ţărani e mai întâiu că-i iniţiază în- 
tr'o măsură oarecare la o formă de artă, care le rămăsese stră- 
ină și care va mări cercul intelectual atât de restrâns în care 
îşi petreceau timpul până acum. 

Teatrul e şi un mijloc de moralizare. Când vede săteanul cum 
sunt oamenii cari abusează de credulitatea lui și-și fac astfel tre- 
burile, face reflecțiuni folositoare. Când vede ce purtare are be- 

tivul, şi ce ajunge, îi trece un fior și-şi pune în gând să se pă- 
zească de această patimă urâtă. 

Asemănarea teatrului cu o oglindă e veche, dar e ezactă. Omul 
care are o oglindă se îngrijește mai bine de înfățișarea sa, decât 
care nu şi-o vede. 

Tot aşă e şi cu purtarea. Mulţi din cei cari sunt stăpâniţi de 
vre-o patimă, dar nu aşă de tare încât o îndreptare să nu mai 
lie cu putinţă, văzând cu ochii efectele viţiului lor, vor intră pe 
calea îndreptării, chiar dacă nu-şi dau seama bine de acest re- 
zultat. 

Se înțelege că pentru ca teatrul țărănesc să poată avea un efect 
moralizător, piesele ce se joacă trebuie să fie alese cu o deose- 
bită îngrijire, atât în ce privește reflexiunile morale ce pot să 
inspire, cât şi din punctul de vedere al cunoștinței ezacte, a cu- 
getării şi a simţirii ţăranului, căci fapte și cuvinte ce nu sunt 
pricepute, nu pot să aibă nici o înriurire, nici în bine nici în 
rău. d 

Din acest punct de vedere repertoriul restrâns ce există, a 
fost 'o mare piedică. Ajutorul principal ni Pau dat scenele mici 
scrise de Alexandri şi mai in urmă ale d-lui T. Sperantia. 

In acest răstimp au apărut un mare număr de piese scrise 
anume pentru teatrele sătești, cari deşi nu sunt tocmai de na- 
tură literară, arată că s'a format un curent care dacă va ţine, 
precum e de crezut, sperăm că ne va aduce și lucrări de valoare. 

După trecerea acestor aproape 4 ani, pot spune dar că fap- 
tele au dovedit că iniţiativa eră bună, și că teatrul sătesc a in- 
trat în moravuri, Am cetit de pildă, că au început să se dea re- 
presentaţiuni teatrale şi în alte comune, de către elevii școale- 
lor, sub conducerea învăţătorilor. 

Țăranii au venit în număr mare la teatrele noastre, plătind 
cu plăcere preţurile absolut minime ce li s'au cerut și care au 
primit totdeauna o întrebuințare folositoare satului şi şcoalei, 
au fost însă şi multe reprezentaţiuni gratuite. 

Fiinţarea unui teatru și interesul ce-i poartă populaţiunea ru- 
rală, are o adevărată însemnătate culturală, căci ne arată că, 
chiar cu viaţa restrânsă ce duce, cu lipșa de cultură de care 
suferă, săteanul nostru este accesibil emoţiunei și sentimentelor 
mai înalte şi că trebuie numai un prilej pentru a trezi într'în- 
sul aptitudini, de care ne îndoim uneori, numai din cauză că-i 
lipsește ocaziunea să iasă la iveală. Eram încredinţat de altmin- 
treli că ţăranii, cari au compus cu naivitate acele fermecătoare 
poezii naţionale, cari sunt una din marile noastre comori, sunt 
în stare să prinză gust pentru teatru. 

La început nu putea fi vorba să ne servim de alcineva pen- 
tru încercările noastre de teatru, decât de copii, de elevii şcoa- 
lelor primare, şi suntem datori să mulţumim învăţătorilor cari 
au apreciat şi folosul cultural şi cel“moral al instituţiunii ce am 
creiat și ne-au dat tot sprijinul lor. De asemenea d-v. aţi pus 
multă inimă în aplicarea dispoziţiunilor ce am luat şi aţi sti- 
mulat zelul învăţătorilor. 

De altfel teatrul de oraş a avut la noi acelaş început. In ade- 
văr, prima lucrare teatrală în limba română, a fost în 1819 « He- 
cuba» de Euripide, tradusă de A. Nănescu, care s'a jucat de că- 

tre tinerii români dela școala românească. Rolul Hecubei eră 
ţinut de I. Eliade-Rădulescu, care eră și sufler (1). 

Mai târziu, în 1827, la şcoala înființată la Goleşti de C. Golescu, 
elevii, în parte feciori de boeri și de negustori, jucară la examen 
o parte din tragedia Regulus, tradusă din limba franceză în ver- 
suri de I. Văcărescu. 

La 1831, au jucat ca elevi ai Colegiului Sf. Sava, C. A. Ro- 
setti, I. Florescu (care a fost apoi general) şi alţii. 

Acum se apropie momentul, când un număr oarecare de şco- 
lari, cari au luat parte la reprezentaţiunile ce s'au dat, ies din 
şcoală. Pe de altă parte locuitorii cari au asistat în număr din 
ce în ce mai mare la acele reprezentaţiuni, ştiu ce este teatrul 
şi-i poartă interes. Socotese dar că a venit momentul priincios 
pentru a face un pas înainte, înlocuind teatrul de copii, cu care 
am fost nevoiţi să începem, printr'un teatru de adulți. 

Pe viitor se vor alege deci, pentru a da reprezentaţiuni, de 
preferinţă băeţi sau fete, cari au fost în şcoala și mai ales din 
cei cari au jucat înainte. 

Prin această măsură se va ajunge în sfârşit la adevăratul tea- 
tru sătesc, menit a desvoltă gustul la ţărani şi a desvoltă în 
inima lor iubirea pentru tot ce e frumos şi bine. Se înţelege că 
nu ne vom da îndărăt nici de acum încolo dela sacrificiile ce 
ar mai fi de făcut, cunoscând înaltele dorinţe ale MM. LL. Re- 
gelui şi Reginei, cari simt o mare mulţumire sufletească la pro- 
gresul oricât de mic al sătenilor noștri. 

Fiecare om e dator a contribui la propăşirea naţiunii sale și 
cu deosebire ceice trăese în mijlocul ţăranilor, cari au mai multă 
trebuinţă de îndemnuri bune şi de învățătură decât alţii. In tot- 
deauna v'aţi făcut această datorie, care trebuie să vă fie eu atât 
mai scumpă cu cât activitatea noastră e urmărită şi apreciată 
în chip măgulitor, aşă în cât sunt îndreptăţit a crede că vă veţi 
da şi pe viitor toată osteneala. 4 

lon Kalinderu. 


PRAI Dr 


Cât trese animalele? — Animalele domestice trăesc de regulă 
mai mult decât neamurile lor sălbatice. Cânele poate trăi 20 de 
ani. Porcii pot trăi până la 40 de ani. Vârsta mijlocie a calului 
e de 26 — 27 ani, deşi avem exemple de cai cari au trăit chiar 
62 de ani. Caii de tramvai car trec peste 12 — 13 ani. Iepurile 
de casă trăeşte 7 ani, iepurele de câmp 8 ani. Veveriţa, pe lângă 
toată grija cu care se apără, moare în anul al 7-lea. Cămila cea 
blândă, trăeşte până la 100 de ani, ursul cam 20 ani, leul o duce 
până la 70 ani, elefantul ajunge până la 400 ani. Pielea cea groasă 
nu asigură totdeauna şi o viaţă lungă. Rinocerul de exemplu, 
de a cărui piele se turtește glonţul de puşcă, moare de obiceiu 
în anul al 22-lea. 


(1) Vezi I. Văcărescu, Deschiderea teatrului întâiaş dată în Bucureşti 
Ja anul 1819. 


TÂNGUIRE 


Trag din greu sărmanii boi G 
Și cu ei alături, noi, Ea 
Că din mila pentru ei Ce 
Par” cam trage și noi trei, CA 
Fu, cu tata şi cun frate, 


Pe ogoarele 'nsetate. Va 
Arde arșița ; — ce sfânt C 
O 'ngădue pe pământ! G 
Svântă vântul ; — ce păcat B 
„d trimete necurmat?! (— 
Plugul, biet, nu s adânceşte ; CAS 
Praf din urma lui sbucnește! Ze 
Brazda-i numai bolovani Cai 
Par că 'ncremeniți de ani; se 
Pån’ la capăt de ogor C 
Iniro brazdă nici un spor; Sea 
Numai doar amurgul ştie = 
Câtă trudă în pustie! Ba 
Nici că e mai mure chin E 
Decât. cer mereu senin Sa 
Ori cu nori răzleți, pribegi, | SE 
oe ee 


Nopți întregi şi zile 'ntregi, 
Dintr'o zare 'n altă zare, — 
Trecători fără păsare! 


Doamne, seceta ne-o îă, 
E numai prăpăd cu ea; 
Peste câmpul ars şi gol 
A trecut numai pârjol; 
Pita umblă, pâtimește, 
Cată iarbă, nu găseşte. 


Doame, toale le 'nțelegi: 
Ploile cum nu deslegi ? 
Să ne vie tuturor 

Duh cerese mângdetor.... 
Câtă desnădejde-amară 
Când e foamete în țară! 


232 ALBINA 


Din obiceiurile Asiaticilor 


Arderea regilor morți 
A 
A n marea peninsulă a Indo-Chinei se află regatul numit Cam- 
VE) boge având de capitală oraşul Pnom-Penh. Deşi în rea- 
W&Z litate face parte din imperiul asiatic al Francezilor, se bu- 

i cură însă de ' oarecare autonomia și vechile obiceiuri se 

păstrează nestrămutate. 

Unul din aceste vechi şi foarte ciudate obiceiuri este arderea 
regilor morţi. 

Se ştie că în vechime multe popoare obișnuiau să arză pe 
morţi, și astăzi se face propagandă serioasă pentru acelaş lucru, 
negreșit în condițiuni perfecţionate, cum cere civilizaţia modernă. 
Dacă, de exemplu, Grecii cei vechi se mulţumiau să facă un stân- 
jen de lemne, să pue de asupra pe mort şi apoi să deă toc, noi 
avem cuptoare foarte practice, în cari se introduce cadavrul şi 
fără să se vază nimic, căpătăm o mână de cenuşă în locul lui. 
Pe cât ştiu, in ţară la uoi cremațiunea nu s-a încercat încă. 

Asiaticii din Camboge au obiceiu să arză pe morţi, însă fa- 
miliile bogate și în deosebi cea repgească, păstrează pe morţi 
câteva luni în casă înainte de a-i arde. Oamenii mai săraci nu- 
şi pot permite asest lux şi de uceea ori ard pe morţi câteva 
zile după deces, ori îi îngroapă şi peste câţiva ani scot oasele şi 
le ard. 

Sunt mai multe luni decând a murit regele numit Norodom 
şi se apropie vremea arderii. 

Corespondentul unui jurnal franțuzesc scrie, pe la jumătatea 
lui Octomvrie trecut, că se fac în Pnom-Penhk pregătiri mari 
pentru această ceremonie. 

Dar până atunci, cum se păstrează cadavrul? E pus într'o pu- 
tină plină cu mercuriu şi aceasta e închisă într'o cutie mare de 
metal împodobită cu ornamente de aur. 

Ca să-l arză, se construește un palat numai de lemn, tăcut cu 
multă artă şi fmtrumusețat cu picturi în colori şi cu flori aurite. 
În mijlocul acestui palat se va duce cutia în care se află regele 
mort; apoi se va da foc palatului. Se va distruge astfel și clădi- 
rea şi cadavrul. 

Cu această ocaziune, se vor face serbări mari, cari au să ţie 
două săptămâni. Ele vor fi prezidate de actualul rege, numit 
Sissowat, care — după spusa corespondentului ce am pomenit — 
va împărţi daruri poporului şi va ertă pe prizonieri. 

Palatul poartă numele de Men. 

i Radu. 


PP 

Palatul în care se va arde corpul regelui Norodom. 

Jnginerii hotarnici în vechiul Egipet. 


stăzi copiii se joacă și fac pe repezeală socoteli 

de adunare și de scâdere, cu numere cât de 
mari. Cât de lesne este să scazi din 877 pe 
499|. Dar aceste două numere puteau face 
mare bătae de cap unui Roman, nu copilci 
om în Lu El scriă așă: din numărul DCCCLXXVII am 
să scad numărul CDXCIX. Acum e ușor, scrii miime sub 
miime, zeci sub zeci și așă mai departe, și nai mai mult 
decât 10 semne cu care te joci, dar ce făceă Romanul 
cu poznașele lui de ţifre? 

El nici importanța locului unei cifre mo știă, nici uriașul 
ajutor al lui zero nu-l bănuiă. Nu vedeă ca noi cifrele lim- 
pede înaintea lui. Scriind spre mai deslușita vedere, cifeele 
Romanului despărțite, în unimi, zeci, sute, el aveă socoteala 
de mai sus astfel: 

DCC - LXX- VII să scază 
CD- XC- XI ees 
CÇC- VII-VUL. 


Și ce-o fi fost pe capul Romanilor la înmulțire și la 
împărțire! 

Dar ce-a fost la Iudei, ori la Greci bunăoară! So luăm 
după cifrele bisericești: us este 95 și ng este 89. Cum Dum- 
nezeu faci să iîmulțeşti pe 89 cu 95, adecă ue cu ng? Greu- 
tatea unei socoteli cu astfel de citre e neinchipuit de ane- 
voioasă. Negreșit, cei vechi făceau socoteli mari cu aceste 
cifre; le făceau, dar numai Dumnezeu știe câți le puteau 
face şi cu ce pierdere de timp. Administratorii provinciilor 
romane aveau, de ex. să facă socoteli amănunțite de chel- 
tuelile și veniturile provinciei, sau un comandant de chel- 
tuelile purtării răsboiului. 

Socotelile li se întindeau așă de mult, incât îți perdeai 
capul în ele, căci o socoteală, pe care noi o putem scrie 
pe-o pagină, la ei ar fi ocupat un spațiu de un metru 
patrat. 

Și, cu toate acestea stai și te miri, ce socoteli încurcate 
și grele puteau să le scoată la căpătâiu cu aceste cifre 
greoaie. Și mai de mirare e ce-au făcut Egiptenii, în arit- 

metică și geometrie cu cifrele lor tot așă de neindemâna- 
tece. Ei nu numai că au putut deslegă operațiuni foarte 
incurcate, dar au ajuns să găsească chei de-a socoti repede 
și au formulat legi geometrice, vrednice de admirat. Ba, 
aveau cărți în cari cu exemple bine înțelese se tratau le- 
gile aritmetice, pentru învățătura tuturor. Şi toate acestea 
cu 2.000 de ani și mai mult inainte de Hristos. 

Grecii au fost totdeauna convinși că leagănul geometriei, 
adecă a măsurării de pământ, a fost în Egipet, și că arta 
asta dela Egipteni a fost adusă la Elini. Asta o spune de- 
slușit Herodot (II. 109): «Tot acelaș rege a împărțit și 
țara întreagă între Egipteni, îmi spuneau ci, și a dat fie- 
căruia o porțiune egală, un loc pătrat, și dintr'asta își sco- 
teå el venitul său anual, fiindcă tuturor le pusese o dijmă 
pe an. Şi dacă râul rupea cevă din partea vr'unuia, acesta 
trebuiă să vie la rege și să-i arate întâmplarea, iar regele 
trimeteă oamenii săi cari trebuiau să vadă ce e și să mă- 
soare cu cât i sa micșorat pământul, ca să plătească dijma 
socotită lui numai după pământul cât ia rămas. Eu cred, 
că în chipul acesta sa născut arta măsurării pământului 
şi că în Hellas de-acolo a venit. Pentru că ceasornicul de 
apă şi ceasornicul ce arată ceasurile și cele douăsprezece 
părți ale zilei le-au învăţat Elinii dela Babiloneni». 

Negreșit că aşă sa născut geometria, și nici nu se pu- 
teà naște întraltă țară unde nu eră nevoie ca in fiecare an 
să se cerceteze mărimea pământurilor fiecărui om, spre-a 
plăti dijma pe dreptul proporțional cu ceeace are. Oamenii 
regelui erau ingineri hotarnici; ei în fiecare an aveau să 
măsoare pământurile, căci Nilul în rcevărsarea lui rupeă de 
ici și puneă dincolo, încât proprietatea se schimbă din 
an în an. 

Practica îndelungată a acestor ingineri hotarnici, trimiși din 
oficiu, făceau să se specializeze mereu în socoteli, Cei mai des- 
toinici publicau legile ingineriei hotarnice ilustrate cu exem- 
ple felurite. Astfel deci nevoia dintâiu, și îndelungata prac- 
tică apoi au dat avânt geometriei. De altfel sunt destule 
mărturii în clasicii vechi, că nu numai geometria, ci arit- 
metica în general își are inceputurile în Egipet. 

Cifrele lor erau ca și ale Romanilor, compuse din linii 
și litere, insă nu numai litere ca la Greci și la Iudei. O li- 
nie verticală eră 1, două linii 2, trei linii 3, o linie orizon- 

tală 4. Două linii orizontale una sub alta 8. Zece erà un 
semicerc, 20 două semicercuri. Apoi semn deosebit pentru 
50, 100, 500 și 1.000. Puteau să scrie și cu milioane. 
Curios eră felul de-a scrie fracțiile. Pentru 1/, aveau un 
semn deosebit, tot așă pentru */, și */,. Incolo puneau nu- 
mărul simplu, adecă cifra, și înaintea ei scrieau ro, care 
însemnează parte, sau dacă aș puteă să zic părtime (ca în 
pătrime, cincime, optime, zecime). Astfel ei scriau (ro=— |) 
cea ce vreă să zică: parte din nouă, adică 1/,, tot așă 
ro 27, ro 55, ro 320, însemnează :/.., 1/55 Și 1/s20. Acest 
ro le ajungea pentru orice fracție, din motivul care nouă 
ni se pare de sigur curios că ei afară de fracțiile 2/, și */, 
nu cunoșteau alte fracții decât numai cu numărătorul 1. 
Bine înțeles le știau ce sunt dar nu le puteau scrie, și când 
aveau fracții cu numărător mai mare decât 1 la desfăceau 
într'atâtea fracții cu numărătorul 1 încât suma lor să dea 
iracția dorită. Astfel pentru */, puneau de trei ori una după 
alta 1/4. Dacă nu puteau totdeauna să echivaleze fracțiile, 
pe cea mică o lăsau cu totul de-o parte și treceau peste 
greșală. 

La socotirea fracțiilor ei aveau un sistem al lor, care e 
interesant de ştiut, fiindcă e frumos. La început egiptologii 
nau înțeles lucru și se mirau. Au găsit anume că acolo 
unde scriitorul (e vorba de socoteli găsite pe piramide ori 
pe pereții templelor, ori în vr'un papirus) puteă să pue o 
fracție simplă și ușor de scris, negreșit cu numărătorul 1, 
ei o desfăceau în fracții mai mici (tot cu numărătorul 1 
bine înţeles). Dar de ce o desfăceau, când erau lesne de 
scris, bunăoară ca 1/10, 1/20; 1/00? De ce în loc să scrie 
«ro cincisprezece» adică 1/,, ei se trudeau să scrie câte 5 
și 6 alte fracții a căror sumă echivală pe a celei ce tre- 
buiă scrisă? De ce-ș făceau singuri bătae de cap de-a 
desface fracția și truda de-a scrie de cinci și șase ori mai 
multe cifre? 

Ei o făceau pentru piiceperea mai lesne a fracţiei. Ne- 
greșit noi ne mirăm de acest lucru. Adică dacă în loc de 
a scrie 1/, ei şi-au bătut capul să scrie '/; -} 1/16 -F */s20, 
au făcut-o asta ca să fie fracția !/, mai ușor pricepută? 
Da. Pentru ei eră cu mult mai limpede să scrie acele trei 
fracții una după alta decât 1/,, pe care de altfel o puteau 
scrie foarte bine însă n'o pricepeau așă deslușit. 

Care e cheea acestui lucru neînțeles pentru noi? Nimic 
alta decât că voiau să aducă întrun raport anumit toți nu- 
mitorii cu putință, și numai la câţiva cari erau 2, 3, 4, 5, 8, 
16, 32, 64 și 320. Măsura lor obișnuită de lungime eră 
împărțită în 320 de părți, și astfel voiau ca orice numi- 
tor să fie unul dintre cei arătați, De aceea !/, o înțelegeau 
așă ca și când ai zice:imparte măsura de 320 de părți în 
5 părți și dă-mi apoi o parte. Deci ca so vadă mai lim- 
pede ziceau: !/,, se înțelege din 320, 1/15 și 1/so face tocmai 
atât, căci !/ răspunde cu +°/320, 1/16 răspunde cu ?°/320 
iar 1/s răspunde cu, */s2p, deci dacă iau din 320 odată 
40 de părți, apoi 20, apoi 4 am 64. Deci 6/2, = 1/. 

Socoteala nouă ni-se pare lungă și mai nelimpede decât 
fracția simplă 1/,. Dar ei cari erau așă de obișnuiți cu mă- 
sura lor de 320 părţi, cu jumătatea, cu sfertul ei, etc., 
pricepeau mai iute ce li se spune, numitorii nu se scriau 
cu cifre, ci cu nume, cu numele adică a măsurii care erà 
a patra, a opta parte, etc. din măsura unitară de 320 de părți. 

In Britisch Museum din Londra se află un papirus, scris, 
după aprecierile. invățaţilor, cam între 1800 și 200 înainte 
de Hristos. El e un povăţuitor pentru inginerii hotarnici, 
are multe figuri în text, și se ocupă pe larg cu măsurarea 
de suprafețe ale câmpiilor, apoi cu socoteala volumului 
cubic al măsurilor pentru cereale. Cât de aproape erau de 
adevărul matematic acum 4.000 de ani se vede din acest 
papirus și mai ales din formula pentru socotirea suprafeței 
unui pământ rotund ca un cerc. Din exemplele date se 
vede, că legea lor erà să scazi a noua parte din diame- 
trul cercului și restul să-l împarți prin sine însuși. lată în 
traducere un exemplu. E desenat un cerc și în mijlocul 
lui e scris «de 9 prăjini (casabeh) » Şi zice textul: «Soco- 
tirea suprafeței unui câmp în chip de cerc de 9 prăjini. 
Îți pun întrebare despre suprafața lui. Scoate pentru tine 
a noua parte, asta e 1. Ca rest rămâne 8. Inmulțeşte 8 
cu 8. Ce-am găsit este: 64 de prăjini pătrate. Aceasta e 
suprafața locului». E de mirat, că rezultatul e foarte pu- 
țin depărtat de adevăr (într adevăr suprafața este de 64,0224 
prăjini |__]). Noi azi multiplicăm cu %, dar ei acum 4.000 
de ani ce ştiau, de câte ştim noi. ` 

Acel papirus din Londra e interesant nu numai pentru 
că ne arată felul de a socoti al unui popor așă de vechiu 

dar și pentru faptul că acum 4.000 de ani se găseau cărți 
de popularisare a științei, că sau gândit încă pe atunci 
oamenii să scrie legile principale ale artei de-a măsură pă- 
mântul și cerealele, de-a le scrie, zic, pentru uzul de toate 


zilele al ţăranului. 
G. Coşbuc. 


i 
SCRISORI 


— TRIMISE DE UN PRIETEN PRIBEAG — 


Şi tot în aceste zile blânde de primăvară, am mai ascul- 
tat durerea unei inimi chinuite.— Zicea de drageste mierla 
prin spuma albă a livezilor înflorite, şi eu stam cu ochii pe 
jumătate închişi, furat de un vis, furat de-o dorinţă, şi lu- 
mina mare de aur mă învăluiă de pretutindeni, mă mân- 
gâiă, mă scăldă — într'o bae de raze. Și peste zăplaz, alături,- 
pe prispa casei, nevasta lui Gavril Cojocaru, cu glas greu 
în care gâlgâiau lacrămi, îşi vărsă focul care o ardea la 
inimă. 

Şi par'că o vedeam, — ascultând numai — amărâtă, cu faţa 
veștedă, cu ochii umezi, apăsându-şi cu degetele uscate piep- 
tul. Poate din când în când, cu o mână, mângâiă creştetul 
bălan al copilului care sta alipit de pieptul ei. Şi cumătra 
Safta, a lui Ștefanache-puşcaşul, o ascultă evlavioasă, plină 
de milă, cu palma dreaptă la gură, cu cotul răzimat în mâna 
stângă, la furca pieptului. 

Şi femeia, vorbea încet, greu — vorbea așă, par'că-şi şop- 
teă sie-şi durerea adâncă: 

«Of! cumătră dragă ! îşi face râs de mine... Cum îşi face 
râs de mine, înghiţi-l-ar pământul cel negru! Mă ştii ; spune 
nu mă ştii? Când a venit în sat la noi, să mă ia, nu eram 
lepădătură din gunoiu, s'o ridici şi pe urmă să-i dai cu pi- 
ciorul... Slavă Domnului! fată de gospodar am fost, — şi 
zestre ca mine să dea Dumnezeu şi Maica-Domnului nsam 
de neamul meu să aibă! — Și sufletul meu ticălos, şi capul 
meu cel prost au fost de vină! Cum l-am văzut, cumătră, 
cum mi-a fost drag de el... Flăcău chipeş, mândru îmbră- 
cat, şun glas, şi nişte ochi... Când îmi aduc aminte... Ah! 
numai inima mea ştie, săraca, câte nopţi n'am dormit! Şi 
acuma tot inima mea amărâtă ştie câte nopţi nu dorm...» 

O clipă linişte. Şi mierla tace. Aud un oftat amar; şi gla- 
sul porneşte par'că mai obosit. 

«M'a luat şi m'a adus aici, printre străini, şam trăit bine 
cu dânsul un an, am trăit patru, şi mă uitam la el cum te 

uiţi la brazi, cum te uiţi la o lumină.... Ş'un băieţel am 
avut la un an... Uite, cum se uită la mine... Crezi că el 
nu 'nţelege ? —- Dragul mamei! cât e de rău tătucul tău ! cât 
venin a pus el maică-ta la inimă ! — Și trăiam bine, cumătră, 
şi mai bine muriam după ce-am trăit bine. 

Sa schimbat omul într'o bună zi. Indată am văzutcă s'a 
schimbat. Nu mai lucrează azi, nu lucrează mâni; ba că'n 
seara asta are treabă într'un loc, mâne seară în alt loc: 
văd că are omul ceva pe suflet. Dar nici prin gând să-mi 
treacă pe unde-i steclese lui ochii! Şi nici nopţile nu da 
pe acasă dela o vreme... Numai dimineaţa, îl vedeam, cu 
ochii roşii, tehuiu de cap, intrând pe poartă.... Se culcă 
fără de nici-o vorbă, şi dormeă dus. Il întrebam, ca femeia: 
«Unde-ai fost, Gavrilaş dragă? — Cum? Am fost de strajă.. 
Şi-mi răspundeà aşă, par'că voiă să sară la mine! — Până 
ce într'un rând, mă întâlnesc cu judeţul. Intreb: «Bădică 
Ilie, Gavril a fostast' noapte de strajă? — Nu, loană n'a fost !» 
Şi se uită mirat la mine... Ştii cum eram de ameţită? Par. 
că-mi dăduse cu ceva în cap. N'am putut rosti nici o vorbă 
nu ştiu acasă cum am ajuns; mam aruncat pe-o laiţă, m'am 
lăsat apoi la pământ, cu fruntea pe lut, şam prins a plânge! 

Când a venit, l-am întrebat. Şi el vedea bine că mi se 
amestecă glasul cu lacrimi. 

Dreptu-i ca-i fost de strajă ast'noapte? — Drept!» Şi eu 
am prins a mă văită şi a mă bate cu pumnii în cap. Ş'a: 
tunci a răcnit, de par'că voia să mă vâre în fundul pămân- 
tului: «Nu-i treaba ta, muere, pe unde mă duc şi ce fac! 
Am să-ţi zdrobesc ciolanele, când m'oiu mai încurcă în dru- 
mul meu de tine...» A eşit şi două zile n'a dat pe-acasă.. 
lar eu mă zbuciumam şi plângeam şi mă topeam ca pe jă- 
vatec, dar nimeni nu știa de patima mea, nici măiculiţa care 
m'a făcut, — pentru blestem şi jale!» 

Iar un răstimp de linişte. Cumătra Safta zice ceva cu glas 
domol. Ioana plânge înnăbușşit şi deocamdată nu înţeleg de- 
cât cuvinte răzlețe : 

«La Păscăriţa, cumătră dragă, la Păscăriţa! Ah! mai bine 
îmi răsuceă mama gâtul de mică...» 

In plângerea ei se amestecau iar cuvinte neînţelese. 

. M'a înjunghiat, mi-a dat în inimă cu jungherul!.. 
Când mi-a spus Catinca lui Nechifor că-i în deal, la han, 
la Păscăriţa, — am simţit ferul în stânga.. 

Şi când am ajuns în deal nu ştiu! — Şi m'am uitat lung 
la căţea, şi par'că se desfăceă carnea de pe mine aşă tre- 
muram ; — ș'am prins a plânge; şi-o rugam: Dă-mi băr- 
batul meu! dă-mi-l! fie-ţi milă de inima mea!..» Plângeam, 
plângeam, — şi ea zâmbeă! Atunci am sărit; n'am mai pu- 
tut şi m'am repezit asupra ei. O băteam în cap cu pumnii, 
îi zmulgeam părul şi răcneam de răguşisem: «Dă-mi băr- 
batul! Dă-mi bărbatul! Ş'a eşit deodată Gavril al meu din 

cămara ei, — şi eu am înlemnit cu ochii la el! Mi s'a făcut 
negru înnainte, — am simţit ceva greu, ceva pârâind în moa- 
lele capului. Şi n'am mai ştiut nimic! Mă cereă moartea, 
mă cereă mormântul! 

Am zăcut şase săptămâni. Numai măicuţa oftă şi plângea 
la căpătâiul meu, — şi pe dânsul nu l-am văzut de trei ori 
în şase săptămâni. 

Ş'acuma nu mai ştiu ce să fac. Spune-i mamei că-s bine. 
Ce poţi să-i spui? Ea s'a dus şi nu ştie că eu iar îl aştept 
cu nopțile şi-mi ud perna de lacrămi... Vai cum mă lasă 
el singură şi amărâtă pe lumea asta! Nu i-i milă nici de 
mine, nu i-i milă nici de copil, — se duce și mă lasă aşă, — 
mă lasă în sama pământului şa morţii!» 

Glasul femeii tremură ca un vânt de durere în aerul cald. 
Cu întreruperi de lacrimi, cu oftări istovitoare, îşi murmură 
aproape amărâtele vorbe — şi ce eră în sufletul ei nu pu- 
team eu să-mi închipui. Dar inima ei eră întrun mormânt, 
pe când umpleă soarele pământul de bucuria vieţei, pe când 
mierla îşi ziceă încet, în spuza de flori a grădinilor, cânte- 
cul subţirel de dragoste, pe care vântul il prindeă să-l ducă 
solie în undele lui, nenorociţilor şi dezmoşteniţilor! 

Ea plânge cu amar, şi eu vedeam, fără să privese în 
spre casa necredinciosului, vedeam pe copilul răzimat de 
pieptul cald, ştergând întruna, cu mâneca cămeşuicii, lacri- 
mile care-i cădeau în picuri ferbinţi pe frunte din ochii 
mamei. 

Şi vedeam şi ochii mari, plini de întunerec, ai loanei. 
Erau două flori întunecoase, veştejite, pe obrajii de ceară. 

Şi vedeam şi faţa întunecoasă şi pătimașşă a lui Gavril 
Cojocaru, şi pumnul greu care izbise în creștetul femeii. Şi 
departe, în deal, între mesteceni, se arătă şi crâşma cu 
săgețile de lumină prin ferăstruici, seara. săgeți de ochi 
răi ce chemau şi ademeneau cu plăcere şi cu otravă. 

Și auzii iar glasul Ioanei: 

«Ionică, dragul mamei, eşi o țârä'n portiță şi cată'n lun- 
gul drumului... Vezi, nu vine tătuca?...» 

Şi'ntrun târziu, slăbit, Slaan copilului : 

«Nu, nu se vede, nu vine. 

Apoi, sperios, par'că se ANS să audă, ca totdeauna, 
plânsul maică-sa: 

«De ce plângi, mămucă, aşă de tare?.. 

ŞI ea ar vrea să tacă, ar vrea să-şi înghita lacrimile amare, 
dar prea e plin de înflorire de aur văzduhul şi vântul prea 
aduce scuturături de flori şi adieri moi de fericire... 


Mihail Sadoveanu. 
PP PP PPP a a PP PPP a a a 


— Beţivul, hoţul şi nebunul sunt frați. 

G călătorie în Transilvania (1). 


Luni, 8 August de dimineaţă, am luat parte cu orfanii la şe- 
dința Societăţii pentru fond de teatru român. la care au asistat 
şi ţărani, ca să vadă şi ei cum câţiva oameni de bine împrăștie 
lumina şi dau mână de ajutor pentru ridicarea fraţilor lor să- 
teni. A vorbit d-l Iosif Vulcan, preşedintele societăţei, proprie 
tar-redactor al «Familiei» din Oradea-Mare şi membru al Aca- 
demisi Române, despre limbă, combătând slavismele; A vorbit 
apoi cu mult entusiasm dl Bârsanu, arătând rolul societăţei 
pentru fond de teatru român, în activitatea generală a societă- 
ţei pentru cultura poporului român, și altele. 

De aici am trecut şi am văzut muzeul de arheologie dela 
palatul Bruckental și expoziţia de pictură săsească din Transil- 
vania. Ne-au plăcut mult unele tablouri ce zugrăvesc viaţa ţă- 
rănească, și le-am admirat mai mult, ca unele ce au legătură 
cu traiul şi aspiraţiile noastre de gospodari săteni. 

Tot în ziua aceasta am vizitat și un muzeu de antichităţi, 
aflător în curtea poliţiei din Sibiu. Aici am văzut fel de fel de 
arme primitive: arcuri, tunuri de cetate, puști cu cremene, arme 
de lux, spade, săbii, lănci, suliţi, apoi: steaguri, coifuri, zale. 
platoşe, scuturi, haine cavalerești de răsboiu din evul mediu, 
ş. a, lucruri odată căutate şi preţuite, purtate de oameni cu 
mare vază, astăzi stau înaintea privitorului și i povestec printr'o 
tăcere rece, de vremuri pline odată de viaţă şi de măreție. 

Mei sa dat viață unor explicaţii moarte, făcute la ocazie, în 
clasă, explicaţii ce cuprindeau multe vorbe goale despre lucruri, 
cari nu erau presente nici în realitate nici în închipuirea copii- 
lor; Câte imagini falşe nu ne facem de lucruri și de trai, când 
îl învăţăm din carte şi nu din natură ! Merita băgarea de seamă 
a vizitatorilor acestui muzău şi un jug, foarte practic, pentru 
femeile rele de gură, ori căzute în alte greșeli neertate. 

Jugul are forma unui paşnic (compas de stoler) cu trei găuri 
rotunde: una mai mare, sus,-pentru gât şi două, mai mici, una 
sub alta, jos, pentru mâni, sub care eră încuetoare. Puse în acest 
îndreptător, femeile vinovate, erau purtate pe drum, ori scoase 
în locuri anume la vederea norodului. Obiceiu barbar aproape, 
dar potrivit poate cu unele vremi și cu unii oameni. 

Sara am luat parte la cea mai sublimă întrupare de româ- 
nism, piesa: «Moş-Ciocârlan», operetă cu cântece de Tudor Ca- 
valer de Flondor ș. a. 

Munca, deși prea frumoasă, n'a fost alcătuită pe motive ro- 
mâneşti, încolo : port de o frumuseţe uimitoare, vorbă dulce, 
curat românească, jocuri ce nu se uită, cântece ce vibrează plà- 
cut pe coardele inimei, ca și toate celelalte manilestări, sunt 
prinse cu multă măestrie din viața ţăranului român dela munte. 


(1) Vezi Albina No. 7 şi8. 

In sală eră un entusiasm de nedescris, cu atât mai mult cu 
cât un românism aşă de curat şi de intens îşi are locul acolo, 
unde sa căutat să se înădușşe, să se omoare, orice arătare în 
afară a simțului românesc, în Ungaria. 

Socotese că din punct de vedere al iubirei şi păstrării como- 
rilor naţionale, cum şi din punct de vedere al traiului nepri- 
hănit şi cumpătat, opereta aceasta a fost cea mai minunată lec- 
ție — şi de naţionalizm şi de morală — pentru orfani, şi dacă 
uumai pentru această ne-am fì dus la Sibiu, încă ar fi fost de 
ajuns. Neapărat că orfanii ca şi cel ce scrie aceste rânduri, au 
gustat cu o plăcere rară, clipele rupte cu meşteşug din firea. 
românului, şi cu toţii, împreună, am eşit înălţați sufleteşte şi 
cu un dor sfânt pentru tot ce-i vrednic, bun şi frumos romanesc. 

In faţa lucrurilor frumoase şi înălţătoare, ce nea fost dat să 
le vedem la Sibiu, adesea ne duceam cu mintea la starea țără- 
nimei de pe moşia Zorleni, unde se află şcoala orfanilor. 

Cu toată activitatea înţeleaptă a d-lui H. Bolomey, adminis- 
tratorul moşiei, traiul Zorlenenilor, este influenţat în toate manile- 
stările de mahalagismele ceie mai revoltătoare cum şi de o viaţă 
sărăcăcioasă şi lipsită de nota românească — pricini: 1) Origine 
şi tradiţii ţigăneşti, satul fiind slobozie ; 2) satul e prea aproape 
de târg dela care împrumută cei rău numai — na lost nici- 
odată în stare să mişte și să înalțe. E bine că orlanii noştri 
văd şi simt că nu-s așă toţi Românii, căci şi-ar pierde cu totul 
încrederea în viitorul bun al neamului şi le-ar fi de multe ori 
scârbă că fac parte dintrun așă popor, după cum la sfârşitul 
piesei ne eră cinste deplină, ne erâ drag nemăsurat, că ne che- 
măm Români şi ne creşteau inimile și se umpleau de nădejde 
în viitorul de aur al neamului care numără bărbaţi și femei, 
flăcăi şi fete ca și cei din Ardeal. 

- (Va urma) L. Mrejeriu, 
EI 


Lohann Friederich Pestalozzi 


— Ora de seară a unui pustnic — 


80. Simţimânt de copil şi ascultare nus rezultatul şi ur- 
marea constantă a unei educaţii complecte, ele trebuesc să 
fie de timpuriu şi cea d'intâiu bază a culturei omeneşti. 

Mirarea înţeleptului în adâncimele creaţiunei şi cerceta- 
rea lui în abisurile Creatorului nu e formarea omenirei că- 
tre această credinţă. In abisurile creaţiunei cercetătorul se 
poate pierde şi în apele lor, se poate rătăci, departe de is- 
vorul mării fără fund. 

Dumnezeu, tată, existenţa lui Dumnezeu în coliba omului,— 
Dumnezeu în cel mai adând al fiiinţei mele — Dumnezeu — 
dătătorul darurilor sale şi ale plăcerilor vieţii mele, aceasta 
e formarea omenirei către această credinţă, aceasta e pu- 

terea naturii, care întemeiază orice credinţă pe plăcere şi 
pe experienţă. 

Sau te înduioşează, omule!—strig către popor—te în- 
duioşează, omule, învăţăturile că bunul precumpăneşte? Te 
mângâie sau te linişteşte pe tine aceasta, că bunul în total 
covârşeşte răul? Când flacările tânguirei ard de-asupra creg- 
tetului tău şi te distrug, te mângâie pe tine aceste vorbe 
ale înţelepţilor? 

Dar când tatăl tău îţi întăreşte fiinţa ta în sufletul tău, 
îți înveseleşte zilele, îţi înalţă puterea de a suferi şi-ţi des- 
văluie ţie însu-ţi în interiorul tău prisosinţa bucuriei de plă- 
ceri, atunci te bucuri că natura a pus în tine credinţa în 
Dumnezeu. 

85. Pânea, pe care copilul meu o mănâncă din mâna mea, 
formează simţimântul lui de copil, şi nu mirarea lui de ve- 
gherea mea nocturnă şi de grijile mele pentru anii lui de 
mai târziu. Multă judecată asupra purtării mele e nesoco- 
tinţa care-l poate ademeni şi abate dela mine. 

Simplitate şi nevinovăție, sentiment omenesc curat de re- 
cunoştinţă şi iubire e isvorul credinței. 

In curatul sentiment de copil al omenirei se ridică spe- 
ranța vieţii eterne şi curata credinţă a omenirei în Dum- 
nezeu nu trăeşte în puterea ei fără această speranţă. 

Dispreţul tiranului faţă de fratele său, față de copiii lui 
Dumnezeu sguduie omenirea în fundul inimei. 

Rândurile celor ucişi de el, al văduvelor şi al orfanilor 
urlă, tremură, sufer de foame, cred şi mor. 

Dacă Dumnezeu e tatăl oamenilor, atunci ziua morţii lor 
nu e ziua desăvârşirei fiinţei lor. 

90. Este un simţimânt de adevăr în tine, omule ? Vorbeşte! 
Nu e în contrazicere cu simţul tău cel mai intim, să crezi 
că Dumnezeu e tatăl oamenilor şi că totuşi fiinţa acestor 
mizerabili e desăvârşită ? Dumnezeu nu e tatăl oamenilor, 
sau moartea nu e desăvârşirea ființei noastre. 

Omule, simţul tău intern îţi e stea conducătoare sigură 
către adevăr şi către datoria ta; şi tu te îndoeşti când acest 
simţ îți strigă cu atâta putere că este eternitate? 

Crede în tine însu-ţi omule, crede în sensul intern al ființei 
tale şi atunci crezi în Dumnezeu şi în vecinicie. 

Dumnezeu e tatăl omenirei, fiii lui Dumnezeu sunt nemu- 
ritori. 

95. In interiorul cel mai adânc al naturei tale, omule, e 
aceia ce aude cu credinţă şi adorare. Dar simplitatea şi ne- 
vinovăția nu e partea tuturor oamenilor. 

Simţul intern al naturei omeneşti e pentru mulţi un joc 
al visului, şi credinţa în Dumnezeu şi în nemurire, bazate 
pe acest sens intern, e un reproş disprețuit al artei lor. 

Dumnezeu care învață cu putere şi tărie fiinţa mea ce e 
adevăr, înţelepciune şi fericire, credinţă şi nemurire, Dum- 

nezeu pe care-l laudă toţi fiii lui Dumnezeu, Dumnezeu, pe 
care-l înţelege întreaga omenire blândă, simţitoare, curată 
şi iubitoare şi-l înţelege în acelaş chip; Dumnezeu — să nu 
dau eu ascultare învăţăturei, care în adâncul fiinţei mele 
mi-e adevărată mie şi naturii mele şi trebuie să fie adevă-' 
rată — dacă n'ar fi să cred, ce-aş fi eu, ce-aş face eu? 

Credinţa în Dumnezeu e despărţirea omenirei în copiii lui 
Dumnezeu şi copiii lumei, e credinţa în bunătatea părin- 
tească a lui Dumnezeu, credinţa în nemurire. 

100. Dumnezeu, părintele omenirei; om, copil al Dumne- 
zeirei: aceasta e curata înfruntare a credinţei. 

Această credinţă în Dumnezeu e dispoziţia omenirei în ra- 
porturile ei cu fericirea ei. 

Sentiment de părinte, sentiment de copil, această fericire 
a casei tale omule, e rezultatul credinţei. 

Plăcerea drepturilor tale, părinte al casei, admirabilul de- 
votament al femeii tale şi intimul sentiment de mulţumire 
al copiilor tăi, e urmarea credinţei tale în Dumnezeu. 

Credinţa în tatăl meu, care e fiul lui Dumnezeu, e forma- 
rea credinţei mele în Dumnezeu. 

105. Credinţa mea în Dumnezeu e asigurarea credinţei 
mele în tatăl meu şi în orice datorie a casei mele. 

Astfel legi tu, sublimă natură, în formațiunea ta datoriile 
şi plăcerile mele şi ducându-l tu de mână, merge omul dela 
fericiri gustate la datorii noi. 

Intreaga omenire, prinţ şi supus, stăpân şi servitor, se for- 
mează spre datoriile speciale ale stării lor sociale prin plă- 
cerea celor d'intâiu raporturi naturale ale lor. 

Prinţul, care e copilul Dumnezeului său, e copilul tatălui său. 

Prinţul, care e copilul tatălui său, e părintele poporului său. 

Traducere din limba germană 
(Va urma). -~ de Eleonora Stratilescu. 


—1 3 GI z————— 


Telegrafia fără fir. 


Pentru înregistrarea telegramelor, se suprimă timbrul so- 
neriei ca nefiind necesar cetirei telegramelor şi se: dispune 
o morsă ce prin o organizare de detaliu este în măsură a 
satisface scopul urmărit. 

Detaliile de construcţie şi instalaţie asigură în practică 
ușurința şi siguranţa în transmisiuni. Descrierea numeroa- 
selor macanizme, organe întrebuințate în receptoare şi trans- 
miţătoare, a antenelor şi firele verticale suspendate deasupra 
posturilor celor două staţiuni, intrând în domeniul detalii- 
lor nu le vom face, căci ar fi foarte lungă, vom spune însă 
că antenele sunt factorii cei mai importanţi în transmiterea 
la distanţe, înălțimea lor trebue a fi destul de mare. 

Pe pământ în oceastă privință ne aflăm în mai bune con- 

dițiuni ca pe apă, unde înălțimea antenelor este limitată la 
înălțimea catargelor vapoarelor. Distanța de transmitere a 
undelor creşte cu înălțimea acestor antene." 

Din punct de vedere economic, instalaţiunea stațiunilor 
de telegrafie în starea actuală de lucruri, este cu mult mai 
eftină ca în instalaţiunile telegrafice ordinare, unde pe lângă 
aparatele dela posturi mai avem stâlpi, fire, cabluri, jonc- 
ţiuni, material mărunt, întreţinere, etc. 


Coheror. 


Antenă (detaliu). 


Aplicațiunile telegrafiei fără fir vor fi multiple, astfel: 
1) Marina în general va trage cel mai mare profit înlătu- 
rând pe viitor înspăimântătoarele catastrofe ce au loc la 
întâlnirea a două din acele colosale paqueboturi sau chiu- 
rasate moderne, ce înaintează cu o viteză foarte mare ; ca- 
tastrofe ce aruncă foarte des jalea în omenire. Presenţa fa- 
rurilor ce indică ades locuri pericoloase va fi în perma- 
nenţă chiar pe timp de ceaţă cunoscută bastimentelor. 
Strategia marină a primit un nou mijloc de acțiune şi în 
actualul răsboiu Ruso Japonez telegrafia fără fir a fost în- 
trebuinţată foarte des. 3) Arta militară pe continent încă va 
trage profit în răsboiul de câmp, legând comandamentul 
superior cu trupele etc; în asediu stabilind comunicaţia între 

cetate şi restul ţării ; în acţiuni combinate ale armatei de 
uscat cu flota, asigură comunicaţia între aceste arme. 4) La 
staţiunile de căi ferate şi la trenurile în mișcare, pentru a 
preveni accidentele. 5) Geniul civil și militar vor trage fo- 


Antena pe uscat. 


loase considerabile din această aplicaţie pentru punerea fo- 
cului la minele ce servesc la exploatarea carierilor, lucrări 
de artă, baraje de torpile etc. 6) Exploratorii cu balonul 
sau orice alt mijloc de ecnmunicaţie către regiuni necunos- 
cute vor puteă rămâne în legătură cu restul lumei civilizate. 

Pe lângă avantajele sale, telegrafia fără fir prezintă şi 
oarecari desavantaje cari ar fi: 


Antena pe bastimeutul italian «Carlo Alberto». 


1) Comunicaţiunea se face pentru moment mult mai încet 
ca în telegrafia electrică ordinară. 

2) Comunicaţiunea poate fi întreruptă prin fenomene elec- 
trice ale atmosferei. 

3) Interceptarea corespondenței. In adevăr, undele hertzi- 

ene emise prin antenă, se împrăştie în mod circular în spa- 
țiu, deci în toate direcțiunile, cu o iuțeală de 300 mii km. pe 
secundă și în zona lor de acțiune pun în funcționare toate 
receptoarele stațiunilor, dacă unul din transmițătoarele aces- 
tor stațiuni e în acțiune. i 


Antenă intrebuințată de Marconi în America, 


Pentru a atenuà sau chiar a face să dispară ultimul in- 
convenient, s'a încercat a da o direcțiune voită undelor. elec- 
trice. Intre mijloacele întrebuințate avem : 


SI UL E oiai ier E APR RN 


Rele polarizat Liemens. Trăsură militară pentru Stațiune 
de telegrafie fără fir. 

a) Syntonizarea apararelor, obținându-se prin acest mij- 
loc un acord electric între oscilator (aparatul transmiţător) 
şi receptor, syntonizând astfel funcționarea acestor două 
aparate. S'a construit în acest scop receptoare nevibrând 

decât la un transmițător particular şi neprimind dela alt 
transmițător, stabilindu-se astfel un fel de resonanță elec- 
trică în un circuit receptor determinat, pentru o mişcare 
vibratorie dată şi nu pentru altele, resonanţă ce se poate 
compară cu fenomenele de resonanţă observate în acustică, 
unde e posibil de a acordă o coardă vibratorie cu o alta, 
făcând-o susceptibilă de a da același ton prin modificarea 
lungimei şi tensiunei sale. 


tri 
E DUCRETETA PARIS. 


Dispozitiv pentru stabilirea Syntonizărei. 


b) Proectareu radiaţilor, prin dispunerea înapoia apara- 
telor a unor ecrane metalice, de forma unui cilindru de sec- 
țiune parabolică. Cu acest mijloc Marconi a redus la un con 
de "150 deschiderea spaţiului de proecţie. 

Până în prezent faţă de studiul technic în care se găseşte 
telegrafia fără fir, putem spune că ea nu poate înlocui com- 
pleci telegrafia electrică, complectează însă pe aceasta. 

Pentru viitor câud legea progresului va învălui pămân- 
tul în o reţea invisibilă de vibraţiuni, rezultat al produce- 
rei undelor electrice, telegrafia fără fir se va vulgariză şi 
nu i se va mai da aşă de mare importanță; după cum ace- 
laşi lucru a avut loc în mod succesiv cu invenţiunile mari 
ale diferitelor timpuri ca: aerostate, drum de fier, telegrafia 
-cu fir, telefonul, ete. 


Căpitan Constantin Leon Botez. 
--——_——_._-.-L-o_-r-_-_------ co. -_--_--_-_-.-.. . .  _....._....-. 


Contra găinilor care mănâncă ouă. — Iată un mijloc care poate 
fi întrebuințat: Se golește un ou în care se pune ferăstrăitură 
de lemn foarte măruntă, amestecată cu făină de muştar, sau în 
loc de muștar se poate întrebuinţă sabur. Oul astfel umplut se 
astupă la gaură cu puţină hârtie gumată şi apoise pune seara în 
cuib cu hârtia în jos. Găinile cari vor încercă să mănânce acest 
ou, dau de amestecătura cea amară care nu le place și nu vor 
mai încercă alte ouă. Dacă acest mijlor nu folosește, atunci nu 
rămâne decât cuțitul, pentru ca dela gâinile cari au acest obiceiu 
să nu-l înveţe și altele. 


Terere ee HeH HI MlM al oereb a. 

Informaţiuni 


M. S. Regele a fost în timpul din urmă puțin indispus. 
Acum se află mai bine. Dorim din suflet, grabnică și com- 
plectă sănătate M. Sale, fiindcă sănătatea Sa e scumpă 
întregului neam românesc. La anul vom serbă 40 de ani 
de domnie glorioasă şi fiecare Român dorește, ca de aci 
înainte să urmeze încă o serie de fapte mari pentru popo- 
rul român, la care să prezideze tot M. Sa cu prudenţa şi 
înțelepciunea cunoscută. 

* 
* » 

La 1 Aprilie 1906, orele 2 p. m, se va ţine concurs la 
Eforia Spitalelor Civile din Bucureşti, pentru un post de 
medic secundar în specialitatea de medicină internă pe un 
stagiu de 4 ani. 

Programa şi condiţiunile de admisibilitate, sunt publicate 
în Monitorul Oficial No. 278 din 11 Martie 1900. i 

Registru de înscrierea candidaților se află deschis în can- 
* celaria Eforiei, din ziua publicărei concursului și se va în- 
chide in ziua de 21 Martie 1906 orele 6 seara. 

+ 


In seara ue 22 Novb. a. c., s'a întrunit la Administraţia Do- 
meniului Coroanei, comitetul societăţii culturale «Steaua» sub 
preșidenţia d-lui Ion Kalinderu. 

Această societate având de scop întărirea învățăturei în popor, 
publică o bibliotecă populară, din care au apărut 11 cărticele. 
A mai scos în ediţie populară portretele MM. LL. Regelui şi Re- 
ginei și al lui Ştefan-cel-Mare, iar acum a hotărît publicarea 
chipurilor AA. LL. RR. Principilor Moştenitori. 

Deşi întemeiată numai de 4 ani, «Steaua» a isbutit să răspân- 
dească în ţară un număr considerabil de cărticele şi de portrete 
cari se vând pe un preţ modest — broșurile a 15 bani iar tablo- 
urile a 40 bani fiecare — pentru a fi la îndemâna oricui. 

Pelângă aceste a acordat mai mnlte ajutoare la diferiţi scriitori. 

In şedinţa din 22 Noemvrie, după ce sa luat cunoștință de 
situaţia financiară care e destul de mulţumitoare, s'a decis ti- 
părirea numărului al 12-lea din bibliotecă care va fi o nuvelă : 
«La Răscruci» de I Slavici. S'a mai admis o lucrare despre «Miş- 
carea naţională din 1857 în Moldova» de P. Râșcanu, şi s'a re- 
solvat celelalte cestiuni curente. 


Cronica Săptămânii. O 


Alegerea biuroului Parlamentului., 


D-l Gr. Triandafil a fost ales președinte al Adunării Deputa- 
ților cu 108 voturi din 121; iar d-l C. Boerescu a fost ales pre- 
şedinte al Senatului cu 76 voturi din 95. 

Au mai fost aleşi d-nii Toma Cămărăşescu, Barbu Păltineanu, 
Al. Cantacuzino-Paşcanu şi D. Neniţescu, ca vicepreşedinţi ai 

Camerei, iar d-nii N. Bconomu-Ghica-Deleni, dr. Istrate şi Teodor 
Văcărescu, ca vice-preşedinţi ai Senatului. 
Chestia lipsei de vagoane înaintea Parlamentului. 


D-l Gr. Cantacuzino, deputat,a înterpelat pe d-l Ministru al 
lucrărilor publice cu privire la lipsa vagoanelor de marfă pe 
C. F. R. şi la neajunsurile mari ce întâmpină neguţătorii, pro-, 
prietarii, industriaşii "din această pricină. 

D-l I. Grădișteanu, ministru al lucrărilor publice, a răspuns 
că pricina=de căpetenie a neajunsurilor este neregularitatea cu 
cari se fac transporturile pe C. F. R., criza din anii trecuţi, când 
nu s'au mai putut face noi cumpărări de vagoane, precum și 
mărirea traficului. 

A arătat apoi că mai este nevoie de 50 de locomotive, pe lângă 
cele 20 comandate, de 3.500 vagoane pe lângă cele 2.000 ce s'au 
comandat, precum şi de mărirea personalului căilor ferate, ca și 
de complectarea unor linii ferate și porturi mari. 


Credit extraordinar pentru expozițiunea din 1906. 


D-l Ministru de Domenii a adus înaintea Camerei un proect 
de lege, prin care cere un credit extraordinar de 2.900.000 lei 
pentru sfârşirea' lucrărilor expoziţiei naţionale din 1906. Se ştie ` 
că această expoziţie se va face pe câmpia Filaretului din București. 

După socotelile făcute, cheltuelile ei vor costă pe stat însem- 
nata sumă de 4.500.000 lei, din cari s'au cheltuit până acum peste 
1 milion de lei din cei 1.600.000 votaţi de Parlament. 


Moartea D-lui Gh. Schina, magistrat. 


D-l Gh. Schina, procuror general la Inalta Curte de Casaţie, 
a încetat din vieaţă. 

Imormântarea acestui însemnat magistrat s'a făcut la 20 No- 
emvrie la cimitirul Șerban-Vodă din București, în azistenţa unui 
public ales şi numeros. 


Strămutări de ţărani în Dobrogea. 


Guvernul nostru a aprobat propunerea d-lui Prefect al jud. 
Tulcea de a se strămută 300 familii românești în Dobrogea, spre 
a se întări satele create în delta acestui fluviu, şi de a formà 
sate noi. 

Se vor duce în Dobrogea la primăvară 800—1.000 săteni din 
câteva comune ale jud. Ilfov, Dâmboviţa şi Ialomiţa. 

Dispozițiuni privitoare la expoziţia naţională. 

Comisariatul general al exposiţiei naţionale din 1906, având 
în vedere că timpul este destul de înaintat, face cunoscut celor 
în drept următoarele: 

Persoanele cari au luat locuri în parcul expoziţiunei sunt ru- 
gate să înainteze de urgenţă planurile construcţiunilor ce voesce 
a ridică, spre a fi aprobate și a începe imediat lucrările. 

Persoanele cari doresc a aveă astiel de chioșcuri, sau constr uc- 
țiuni, sunt rugate să se adreseze de urgenţă comisariatului, de 
oarece, după 1 Ianuarie 1906, cu greu se va mai puteă primi 
cereri de asemenea natură. 

Persoanele cari voesce să expună în pavilioanele expoziţiunei 
ca:agricultori, industriaşi, meseriaşi, ete., sunt rugate să reţină de 
urgenţă locurile de cari au nevoie căci în urmă nu se va mai 
puteă răspunde cererii lor. 

Aşezarea obiectelor în chioșcuri şi pavilioane trebue să se 
facă în luna Aprilie 1906. 


D-1 N. Iorga şi expoziția națională. 
D-l N. Iorga, profesor universitar, a fost însărcinat cu orga- 
nizarea secției istorice la appz cea mare din Bucureşti. 
In cursul călătoriei ce d-sa a făcut-o în Ardeal a descoperit 
un material bogat pentru istoria şi literatura românească veche. 


Băuturile spirtuoase şi turburările din Rusia. 


Guvernul rusesc a dat ordin guvernatorilor din oraşele unde 
se întâmplă turburări să închidă pe timp nemărpinit toate câr- 
ciumile şi Jocalurile de băuturi spirtoase, de oarece s'a constatat, 
că cea mai mare parte din aşă zişii revoluționari, (huligianii) 
umblă beţi toată ziua. 

t 


Bibliografii- 


Retete patriotice de Iconomu Ilie Theodorescu dela biserica Amza din 
Bucureşti, 1905. 

Intr'o cărticică de 64 pagine, acest slujitor al Domnului dă un şir de 
poveţe. cari privesc purtarea Românului faţă cu ţara sa. Ele au mai 
fost publicate, după însăşi mărturisirea autorului, în revista «Amvonul> 
Pe noi ne bucură mult când vedem că păstorii poporului pun mâna 
pe condeiu şi-şi dau pe faţă cugetările, mai cu seamă în chestiuni aşă 
de insemnate, cum este aceasta. 

Plecând dela faptul că Românii nu mai ştiu aproape ce este simță- 
mântul religios gi mai ales cel patriotic, şi că faptele creştinești şi cele 
patriotice ie lipsesc, autorul caută să aprindă focul iubirei de patrie ce 
încape să se stingă în inimele noastre. Arată apoi în ce stă adevărata 
iubire de ţară și ce deosebire este între patriotism, şovinism sau iubire 
de ţară întemeiată pe ură contra a tot ce este străin şi cosmopolitisu 
sau socotirea pământului ca patrie pentru oricare om. Trece apoi la 
pricinele pentru cari fiecare Român trebue sâ-şi iubească ţara, cum 
această iubire să fie luminată, îngăduitoare, Lăudând aşezâminte, le- 
gile şi pe poporul ţărei, dă sfaturi de folos pentru a nu părăsi credinţa 
creștină şi datoriile de buni Români. 

Cu privire la aceste datorii recomandă căsătoria, traiul legitim şi 
cinstit, mai multă atenţie educaţiei şi religiei în şcoală şi mai ales în 
familie, mai multă bună voinţă din partea cârmuitorilor faţă de cârmuiţi, 
a patronilor faţă de lucrători, a ofiţerilor faţă de soldaţi, ete. 

În ţara noastră, care are o constituţie, legi liberale, este bine şi fo- 
lositor ca toţi fii cei luminaţi să se gândească bine la adevăratele ne- 
voi ale țărei, să lase la o parte prejudecățile şi interesele de partid şi 
să se dea cu totul propăşirei patriei. Nimeni să nu mai cuteze a-şi trage 
spuză pe turtă în foosul său, a minţi din răutate sau ură, a toleră pe 
cei răi. Fiecare cetăţean să-şi dea votul, alegând oameni cinstiți şi pri- 
cepuţi pentru binele patriei şi pentru înzestrarea ei cu legi bune. 

Cele din urmă pagini privesc păstrarea şi hrănirea în sufletele noastre 
a spiritului de frăţie, prin mijlocul blândeţei şi al dragostei creștineşti. 
Autorul mai cere şi îmblânzirea gazetarilor noştri, cari în loc de a în- 
trebuinţă tonul veninos şi colţas, să folosească tonul convingerii calde 
devotate, tonul indignării generoase (!). ' 

Acestei broşuri i s'ar fi putut face o ìmpărțire pe câteva capitole: 
Ar fi fost poate mai interesantă de citit. Probabil însă că fiind cuprin- 
sul vreunei cuvântări, a lăsat-o aşă cum a croit-o pentru acel scop. 

Am găsit însă în ea multe comparații isbutite şi idei frumoase, cari 
sunt spre lauda autorului. 

Cartea e tipărită în stabilimentul grafic Albert Daer din Bucureşti. 

* 


+, a 

D-i Dem., Bungețianu, institutor şi fost revizor şcolar, a adresat cu 
inceperea anului şcolar 1905—1906 o prea frumoaså scrisoare învăță- 
torilor din judeţul Mehedinţi. Scrisoarea se resumâ, ca învățătorul să 
îngrijească bine de tinerime, ca să crească cu evlavie către lumină, cu 
respect către mai marii ţărei şi către învăţători, cu iubire de patrie şi 
de Dinastia neamului românesc şi cu dor de a se instrui. 

- . 

Veste gospodarilor noştri dela sate, 

Inainte de Sf. Nicolae, ese dela tipar un Calendar pe anul nou 1906, 
scris anume pentru săteni cu vorbe ce le pricepe oricare. Intr'ânsul 
găseşti de citit bucăţile acestea: 1) Urare de noroc pe anul acesta nou; 
2) Intâmplările cele mai însemnate decând îi lumea; 3) Sărbătorile când 
îs deschise dughenile şi când nu se ţine gcoală; 1) Sărbătorile anului 
întreg ; 5) Rugăciune de secetă ; 6) Iubirea şi cinstirea părinţilor; 7) 
Sărbătorile ce trebue ţinute; 8) Ce zice sf. Scriptură de beţivi; 9) Răs- 
boiul Rusului cu Japonul: 10) De vorbă cu moş-Gheorghe (tot despre 
râsboiul acesta); 11) Regele nostru împlineşte 40 ani de domnie ; 12) 
Oameni de bine; 13) Sfaturi pentru lehuze; 14) Vorbe de înţelepciune; 
15) Cum trebue să ne punem copiii la cale ; 16) Copiii la meşteşug ; 17) 
Nu vă vindeţi pânea dela gură; 18) Cântecul ţăranului : 19) De ale gos- 
podăriei; 20) Pământ ori bani? ; 21) « Ţăsătoarea»; 22) Maşii de ale sta- 
tului arendate la săteni; 23) Luţerinăria statului ; 24) Sfaturi gospodă- 
reşti ; 25) Vorbe de haz şi multe alte lucruri baune se gâsesc în acest 
calendar cum rar veţi găsi în altă carte. 

Un an întreg îl ai de prieten care te sfătue şi-ţi ţine de urât. Pe ase- 
menea odor nu'i păcat să dai cât de mult; însă el nu-i decât 40 bani 
şi are încă chipurile mândre ale M. S. Regelui şi Reginei la 40 ani de 
domnie, care se pot pune pe perete. 

Cereţi-l la adresa: «Redacţia calendarului gospo tarilor săteni» Baea- 
Suceava, ţrimeţând banii cu mandat ori în mărei poştale. 

Cine trimite bani pentru zece calendare, capătă două pe deasupra. 


Licitaţiuni 


Se publică spre cunoștința generală că în zilele de 13, 15 şi 17 
Decemvrie a. c., se vor ţine licitaţii publice pentru vânzarea spre 
exploatare a pădurilor Eforiei Spit. Civile din București şi anume: 

1) In ziua de 13 Decemvrie a. c. 

Se va ţine licitaţie publică pentru pădurea «Catiașul» judeţul 
Buzău, la primăria comunei Vălenii-de-Munte jud. Prahova. Ga- 
Fi provizorie este de lei 500. Vânzarea în bloc. Estimaţia de 
ei 4.562. 

2) In ziua de 15 Decemvrie a. c. pentru: 

a) 6 parchete din pădurea «Rociu» jud. Argeș, garanţia pro- 
vizorie este de lei 1.500. Vânzarea în bloe. Estimaţia lei 27.596. 

b) 5 parchete din pădurea «Dușani» din jud. Vlaşea, garanţia 
provizorie este de lei 1.500. Vânzarea pe hectar. Estimaţia lei 
301 hectarul. 

c) O porţiune din zăvoiul «Cârnuleasa» jud. Ialomiţa. Garanţia 
provizorie 1.000 lei. Vânzarea în bloc. Estimaţia 6.930 lei. 

d) 4 zăvoae de pe «malul Argeşului» din moşia Găiseni jud. 
Dâmbovița. Garanţia provizorie 500 lei. Vânzarea în bloc. Esti- 
maţia este de lei 6.930. 

e) 2.120 arbori din pădurea «Schiulești» jud. Prahova, garanţia 
provizorie de lei 800. Vânzarea în bloc. Estimaţia lei 12.183. 

£) 3 parchete din pădurea «Licuriciu» jud. Teleorman, garanţia 
provizorie este de lei 1.500. Vânzarea în bloc. Estimaţia 24.052. 

9) 2 pachete din pădurea «Balaca-Scăeni» jud. Prahova, garan- 
ţia provizorie lei 500. Vânzarea în bloc. Estimaţia 4.680. 

La primăria orașului Roşiorii-de-Vede. 

Pentru trupul «Măldăianu» din prop. Sfinţeşti. Garanţia provi- 
zorie lei 700. Vânzarea în bloc. Estimaţia 3.140 lei. 

La comuna Cornăţelu jud. Dâmboviţa. 

Pentru 686 arbori din pădurea «Cocoşu» jud. Dâmboviţa. Ga- 
ranţia provizorie lei 300. Vânzarea în bloc. Estimaţia 1.450 lei. 

La reședința circ. II silvice Sinaia jud. Prahova. 

Pentru următoarele păduri : 

a) 3.100 arbori din pădurea Negrașu, Fundurile şi Treisteni 
jud. Prahova. Garanţia provizorie de lei 400. Vânzarea în bloc. 
Estimaţia 8.194 lei. 

b) 2.106 arbori din pădurea «Cazacu» jud. Prahoha. Garanţia 
provizorie lei 500. Vânzarea în bloc. Estimaţia 8.693 lei. 

c) 2.108 arbori din pădurea «Ceauşoaia» jud. Prahova. Garan- 
ţia provizorie lei 500. Vânzarea în bloc. Estimaţia 9.560 lei. 

d) 1.285 arbori din pădurea Gagu-Mare jud. Prahova. Garanţia 
provizorie lei 500. Vânzarea în bloc. Estimaţia 8.520 lei. 

La comuna Drăgăneşti jud. Prahova. 

Pentru o porţiune din zăvoiul «Baraictarul» jud Prahova. Ga- 
ranţia provizorie lei 500. Vânzarea în bloc. Estimaţia 2.413 lei. 

3) In ziua de 17 Decemvrie 1905. 

a) La comuna Curtea-de-Argeșş jud Argeș. 

Pentru 1.875 arbori din pădurea «Clăbucetu-Muscel» jud. Mus- 
cel. Garanţia provizorie de lei 500. Vânzarea în bloe. Estimaţia 
de lei 4374. 

b) La comuna Răşani jud. Prahova. 

Pentru o porţiune din zăvoiul «Răşani» jud. Prahova. Garan- 
ție provizorie lei 500. Vânzarea în bloc. Estimaţia lei 3.360. 

La comuna Oncești-Coșoveni jud. Vlaşea. 

Pentru o porţiune din pădurea Oncești-Coşoveni jud. Vlașca. 
Garanţie provizorie 500 lei. Vânzarea în bloc. Estimaţia 3.700 lei. 

Condiţiunile speciale și generale publicate în «Monitorul Ofi- 
cial» 174/901 pentru aceste păduri se pot vedeă la primăriile res- 
pective la reşedinţa circ. II Sinaia, precum şi la Serviciul Silvic 
al Eforiei în zilele de lucru între orele 8—1 p. m. 

Art. 72—83 din legea comptabilităţei publice sunt aplicabile. 

Supra oferte nu se primesc. Ofertele vor fi redactate conform 
modelului de mai jos. 

OFERTĂ 


Subsemnatul . . . . .domiciliatin . . . . . . . sunt 
amator a lua în exploatare . . . din pădurea e 
situată în județul . publicată a se vinde spre explo- 


atare prin Monitorul Oficial No. . . din. . . .. „și ofer 
lei n Pre E S a L 

Declar că am deplină cunoştinţă de condiţiile de exploatare a 
acestor .. . şi mă oblig a le respectă. 


Dio a ol eT ots Sa Mol d e: 
provizorie prescrisă de condițiunile oficiale. 
Semnătura, Onor 


în .... garanţie 


FIN DE SIECLE 


32, Calea Victoriei, 32. 
Singurul Magazin special în toată țara de: Bluse, 
Jupoane, Matineuri, Peisnioare, ete. 
PREȚURI MODESTE. za 


Ts 

„STEAUA“ 
Societatea «Steaua» are de scop a lucră pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triotice şi de folos practic, şi pentru împiedeca- 
rea, prin toate mijloacele legiuite, a răspândirii 

de scrieri şi publicaţii imorale, sau cu tendinţe 


contrarii statului şi ideii naţionale române. 
Cotizaţia este de cel puţin doi lei pe an, iar pentru învăţători, 
preoţi rurali şi săteni, de cel puţin un leu pe an. Fie-care mem- 
oru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 
Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. 


Comitetul: Preşedinte, loan Kalinderu, Președintele Academiei Ro- 
mâne.— Vice-preşedinte, Sava Nomănescu, mare proprietar, fost senator.— 
Administrator şi casier, Spira C. Haret, fost Minisiru, profesor uni- 
versitar. — Secretar, Const. Banu, profesor secundar, fost inspector şco- 
tar. — Membrii: Petre Gârhoviceanu, fost Administrator al Casei Sf. 
Miserici Autocefale Ortodoze Române, profesor ia Seminarul Central 
și director al Şc. Normale a Societății pentru învățătura poporului 
român; |. Dimitrescu Procople, fost senator. fost Primar al Capitalei, M. 
viădescu, Ministru, profesor universitar: Cristu N. Negoescu, admini- 
strator al Casei Şcoalelor, profesor secundar; Dim. Cecropid, înstitutor.— 
"enzori, Const, Alimânestennu. inginer de mine; Preotul econom Const. 
lunascu, profesor secundar; Const, Alexandrescu, insi dulur. 


Membri înscriși și cotizaţiuni plătite (urmare). 


Minovici Ştef., doctor (Bucureşti), 10 lei; Păraschiv Gh. George (Bu- 
cureşti), 2 lei; Florea Dumitrescu (București), 4 lei; I. Georgescu (Bu- 
cureşti), 1 leu ; D. Ionescu (Bucureşti), 1 leu; A. Ştefănescu (București) 
2 lei ; Hristache Gheorghiu (Bucureşti), 2 lei; Dr. Atanasiu Vergu (Bu- 
curești), 2 lei; Ştefan I. Niculescu, inginer (București), 2 lei; Ghiţă Pa- 
naitescu (Bucureşti), 2 lei; Pr. C. Rădulescu (Bucureşti), 1 leu; Gh. Th 
Nicolescu (Bucureşti), 1 leu ; Gheorghe Constantinescu (Bucureşti), 1 


leu ; Vasile Paulescu (Bucureşti), 2 lei + 


Numărul membrilor înscrişi cu începerea anului 1905 şi până în pre- 
zent este de 1.100; iar veniturile societăţii, totin acest timp, sunt de 
9.500 lei şi 30 de bani. 


(Va urmă în numărul viitor). 

